CELEX: 62008CN0353
Language: mt
Date: 2008-08-01 00:00:00
Title: Kawża C-353/08: Talba għal deċiżjoni preliminari mressqa mit-Tribunale Amministativo Regionale del Lazio (l-Italja) fl- 1 ta' Awwissu 2008 — A. Menarini Industrie Farmaceutiche Riunite Srl et vs Ministero della Salute e Agenzia Italiana del Farmaco (AIFA)

6.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 313/11
            
         Talba għal deċiżjoni preliminari mressqa mit-Tribunale Amministativo Regionale del Lazio (l-Italja) fl-1 ta' Awwissu 2008 — A. Menarini Industrie Farmaceutiche Riunite Srl et vs Ministero della Salute e Agenzia Italiana del Farmaco (AIFA)
   (Kawża C-353/08)
   (2008/C 313/17)
   Lingwa tal-kawża: It-Taljan
   Qorti tar-rinviju
   Tribunale Amministativo Regionale del Lazio
   Partijiet fil-kawża prinċipali
   
      Rikorrenti: A. Menarini Industrie Farmaceutiche Riunite Srl et
   
   
      Konvenut: Ministero della Salute e Agenzia Italiana del Farmaco (AIFA)
   Domandi preliminari
   
               1)
            
            
               Wara d-dispożizzjonijiet tal-Artikoli 2 u 3 (1) li jistabbilixxu r-relazzjoni bejn l-awtoritajiet pubbliċi ta' Stat Membru u l-impriżi farmaċewtiċi — fejn l-iffissar tal-prezz ta' speċjalitajiet mediċinali jew iż-żieda fil-prezz tagħhom għandu jsir skont l-indikazzjonijiet mogħtija minn dawn l-impriżi iżda safejn dan ikun aċċettat mill-awtorità kompetenti, jiġifieri abbażi ta' djalogu bejn l-istess impriżi u l-awtoritajiet kompetenti għall-kontroll tal-ispiża farmaċewtika — l-Artikolu 4(1) jistabbilixxi l-“friża tal-prezzijiet fuq prodotti mediċinali kollha jew fuq xi kategoriji ta' prodotti mediċinali” bħala miżura ta' natura ġenerali li, għall-inqas darba fis-sena, għandha tkun suġġetta għal reviżjoni sabiex, fid-dawl tal-kundizzjonijiet makroekonomiċi eżistenti fl-Istat Membru, jiġi stabbilit jekk għandhiex tinżamm fis-seħħ jew le.
               Din id-dispożizzjoni tagħti lill-awtoritajiet kompetenti terminu ta' 90 ġurnata biex jieħdu deċiżjoni filwaqt li tobbligahom, f'għeluq it-terminu, iħabbru ż-żidiet jew it-tnaqqis li jkunu saru fil-prezzijiet;
               Din id-dispożizzjoni, fil-parti fejn tirreferi għal “tnaqqis [li jkun qiegħed isir] jekk ikun il-każ” għandha tiġi interpretata fis-sens li, minbarra r-rimedju ġenerali tal-iffriżar tal-prezzijiet tal-kategoriji tal-prodotti mediċinali kollha, jew ta' wħud minnhom, huwa jew mhuwiex ukoll previst rimedju ieħor ġenerali, jiġifieri l-possibbiltà ta' tnaqqis tal-prezzijiet tal-kategoriji kollha u ta' wħud mill-kategoriji ta' speċjalitajiet mediċinali?
            
         
               2)
            
            
               L-Artikolu 4(1) — fil-parti fejn jimponi fuq l-Awtoritajiet kompetenti ta' Stat Membru l-obbligu tar-reviżjoni, għall-inqas darba fis-sena, fil-każ ta' ffriżar tal-prezzijiet, jekk il-kundizzjonijiet makroekonomiċi jiġġustifikawx li dan l-ffriżar jibqa' fis-seħħ — jista' jiġi interpretat fis-sens li, fil-każ li r-risposta għall-ewwel domanda taċċetta t-tnaqqis tal-prezzijiet, huwa possibbli li tali miżura tintuża iktar minn darba fl-istess sena u li dan isir għal diversi snin (mill-2002 sal-2010)?
            
         
               3)
            
            
               Skont dan l-Artikolu 4 — li għandu jinqara fid-dawl tal-premessi li jenfasizzaw l-iskop prinċipali tal-miżuri ta' kontroll tal-prezzijiet tal-ispeċjalitajiet mediċinali kkonċernati mill-għan “li tinġieb 'il quddiem is-saħħa pubblika billi jkun żgurat li jkun hemm provvista biżżejjed ta' prodotti mediċinali bi prezz raġonevoli u li jiġi evitat li miżuri li jkunu differenti minn xulxin jistgħu jfixklu u jgħawġu l-kummerċ intra-Komunitarju ta' dawn l-ispeċjalitajieti” — tista' titqies bħala kumpatibbli mad-dritt Komunitarju l-adozzjoni ta' miżuri li jirreferu għall-valuri ekonomiċi tal-ispiża “prevista” u mhux “ċerta” (id-domanda tirrigwarda ż-żewġ każijiet)?
            
         
               4)
            
            
               Ir-rekwiżiti li jirrigwardaw l-osservanza tal-limiti tal-ispiża farmaċewtika li għalihom kull Stat Membru huwa kompetenti u li għandhom jiġu determinati, għandhom ikunu speċifikament marbuta mal-ispiża farmaċewtika biss jew jista' jiġi kkunsidrat li, fost il-kompetenzi tagħhom, l-Istati nazzjonali għandhom is-setgħa diskrezzjonali li jieħdu wkoll inkunsiderazzjoni data li tirrigwarda spejjeż oħra relatati mas-saħħa?
            
         
      (1)  Direttiva tal-Kunsill 89/105/KEE tal-21 ta' Diċembru 1988, dwar it-trasparenza ta' miżuri li jirregolaw il-prezzijiet ta' prodotti mediċinali għall-użu tal-persuna u li jkunu parti mill-pjan ta' sistemi nazzjonali ta' assigurazzjoni tas-saħħa (ĠU L 40, p. 8).